**Zdôvodnenie nerozdelenia predmetu zákazky na časti**

Predmetom zákazky je komplexné poskytnutie služieb prepravy humanitárnej pomoci v Európe a vo svete podľa požiadaviek verejného obstarávateľa vždy spolu aj so službami ako je spracovanie kompletnej dokumentácie pre colné vybavenie prepravy, vrátane špedičného vybavenia ( najmä JCD, CMR, karnet TIR a pod.), ak to podmienky prepravy v krajine adresáta zásielky vyžadujú. Celkové predpokladané množstvo prepráv ani množstvo prepravovaného humanitárneho materiálu a techniky počas platnosti uzavretej rámcovej dohody nie sú stanovené. Celkové množstvo alebo rozsah predmetu zákazky bude závisieť od aktuálnych potrieb krajiny, ktorá požiada o humanitárnu pomoc Slovenskú republiku.

Dôvody, ktoré viedli verejného obstarávateľa k nerozdeleniu predmet zákazky s názvom “Preprava materiálnej humanitárnej pomoci” sú nasledujúce:

* využiť verejné financie efektívnym, účinným a transparentným spôsobom,
* skúsenosti verejného obstarávateľa z predchádzajúcich plnení rovnakého/obdobného predmetu zákazky,
* jedná sa o jeden celok plnenia predmetu zákazky,
* pre plnenie predmetu zákazky je charakteristické zadávanie jednej zákazky ako celku,
* na relevantnom trhu sú poskytovatelia predmetu zákazky, ktorí sú schopní a oprávnení plniť predmet zákazky komplexne ako jeden celok a predložiť tak aj ponuku,
* pri zabezpečení - poskytovaní požadovaných služieb ako jedného celku je pre verejného obstarávateľa efektívnejšie a hospodárnejšie komunikovať s jedným poskytovateľom, ako oslovovať niekoľkých potenciálnych poskytovateľov, čo by znamenalo zvýšenú administratívnu náročnosť pri plnení predmetných služieb, ich evidencii, fakturácii,
* nerozdelenie predmetu zákazky vzhľadom na charakter predmetu zákazky je v súlade s princípom hospodárnosti, efektívnosti, nediskriminácie hospodárskych subjektov a čestnej hospodárskej súťaže.

Nerozdelením predmetu zákazky na časti verejný obstarávateľ neuprie ani neobmedzí účasť záujemcov v danom verejnom obstarávaní, nakoľko zákon o verejnom obstarávaní umožňuje viacero spôsobov, akým je možná účasť v danom verejnom obstarávaní aj tých hospodárskych subjektov, ktoré by z rôznych dôvodov neboli schopné plniť predmet zákazky ako celok.

Požiadavka na plnenie predmetu zákazky ako celku s cieľom dosiahnuť cieľ verejného obstarávania a plnenie predmetu zákazky v celom rozsahu bez rozdelenia na časti nemožno so zohľadnením ekonomických dôvodov, funkčných dôvodov a splnenia cieľa plnenia predmetu zákazky a účelu predmetu zákazky, na ktorý je určený, považovať za obmedzujúci prvok v predmetnom verejnom obstarávaní.

So zreteľom na vysokú bezpečnosť, hospodárnosť a dosiahnutie cieľa verejného obstarávania je verejný obstarávateľ presvedčený, že jediným spôsobom, ktorým je možné tento cieľ a hospodárnosť dosiahnuť je predmet zákazky „Preprava materiálnej humanitárnej pomoci**“**nedeliť, ale zachovať ho v celistvom stave.